Bonxe, Outeiro de Rei

San Mamede de Bonxe é unha parroquia do concello de Outeiro de Rei na comarca de Lugo, na provincia de Lugo. Segundo o IGE, en 2024 tiña 240 habitantes (113 homes e 127 mulleres).

 Xeografía 
A parroquia está bañada polo arroio dos Tollos e o punto máis alto sitúase no Cordal de Penelas (566 m). Pola parroquia pasa o regato do Cepelo, que nace e morre en Outeiro de Rei e é símbolo de humildade na poesía de Manuel María. Está atravesada pola liña de ferrocarril A Coruña - Palencia. 

Na parroquia sitúase o centro penitenciario de Bonxe.

 Patrimonio 
A parroquia é coñecida pola súa cerámica, a olaría de Bonxe, fabricada de xeito tradicional. Aparece mencionada no poema "Barro" de Manuel María, incluído na obra Terra Cha (1954).

 Festas 
Virxe do Rosario, a finais de setembro.

 Lugares e parroquias 
 Lugares de Bonxe 

 Parroquias de Outeiro de Rei 

 Notas 

 Véxase tamén 
 Outros artigos 
Lugares de Outeiro de Rei

 Ligazóns externas 
Bonxe na web do concello de Outeiro de Rei 

Categoría:Parroquias de Outeiro de Rei
Categoría:Parroquias de Galicia baixo a advocación de san Mamede